**Ultrazvok srca in žilja (izbirni predmet – predlog)**

Izbirni predmet se organizira ob trimesečnem predmetu “Obtočila”

|  | PONEDELJEK | TOREK | SREDA | ČETRTEK | PETEK |
| --- | --- | --- | --- | --- | --- |
| 15.30-16.30 | **Jug**Osnove ultrazvoka | **Prokšelj**Ultrazvok srca I | **Prokšelj**Ultrazvok srca II | **Jug**Ultrazvok žilja | **TBD**Urgentni ultrazvok srca in žilja |
|  | (Seminar KOŽB) | (Seminar KOŽB) | (Seminar KOŽB) | (Seminar KOŽB) | (Seminar KOŽB) |
|  | Osnove ultrazvoka“Gumboslovje”1D, 2D, 3DDoplerTkivni doplerHemodinamska načelaKompetence I, II vs. III; FOCUS | AnatomijaProjekcijeIndikacijeDimenzijeFunkcijaKrčljivost | KrčljivostZaklopkeDesni prekat | AnatomijaProjekcijeIndikacijeUZ karotidUZ venUZ perifernih arterijUZ aorte | PristopSrceŽilePlevralni prostor in pljuča |
| 16.30-19.00(skupine po 2–3 študenti) | **Praktične vaje**UKC KOŽB, 6. nadstropje(ultrazvočna ambulanta in delovna postaja) | **Praktične vaje**UKC KOŽB, 6. nadstropje(ultrazvočna ambulanta in delovna postaja) | **Praktične vaje**UKC KOŽB, 6. nadstropje(ultrazvočna ambulanta in delovna postaja) | **Praktične vaje**UKC KOŽB, 6. nadstropje(ultrazvočna ambulanta in delovna postaja) | Predstavitve seminarjev |

Izbirni predmet je namenjen **študentkam in študentom medicine**.

Število slušateljev je omejeno na **12. Prijave zbiramo do zapolnitve razpoložljivih mest.**

**Cilji izbirnega predmeta:**

* spoznavanje osnov srčno-žilnega ultrazvoka: indikacije, klinična uporabnost, prednosti in omejitve
* študent je ob zaključku usposobljen prepoznavanja ustreznih indikacij, dometa, klinične uporabnosti, prednosti in omejitev srčno-žilnega ultrazvoka ter kompetentno interpretirati izvid srčno-žilnega ultrazvoka za najpogostejše indikacije (I. stopnja kompetenc):
* normalni izvid
* sistolična in diastolična funkcija levega prekata
* hipertenzijska bolezen srca
* ishemična bolezen srca
* dilatativna in hipertrofična kardiomiopatija
* pogostejše bolezni zaklopk: mitralna regurgitacija, aortna stenoza
* venska tromboza
* karotidna ateroskleroza
* periferna arterijska bolezen
* anevrzma trebušne aorte
* urgentna uporaba ultrazvoka

Struktura predmeta

* teoretične osnove: **5 ur** interaktivnih predavanj;
* praktično delo: **20 ur** rokovanja z ultrazvokom: študentke in študenti se bodo naučili osnov rokovanja in preiskav pri zdravem posamezniku (medsebojne preiskave drug na drugem), pri izbranih bolnikih ter na posnetkih na delovnih postajah;
* samostojno delo: **20 ur**, študentke in študenti bodo samostojno opravili osnovni in ciljani pregled literature in smernic za specifično izbrano področje (seminar)

**Preverjanje znanja:**

**Seminar:** do zadnjega dne vsaka študentka oziroma študent pripravi prezentacijo (1 drsnica) in v 3 minutah predstavi povzetek indikacij, metod in možnih slabosti za opredelitev specifične patologije. Sledita 2 minuti razprave. S tem pridobi veščine za prihodnje samostojno poglabljanje znanja, ki je v okviru predmeta podano na osnovni ravni. Hkrati s predstavitvami ob koncu povzamemo najpomembnejše vidike UZ srca in žilja.

Naslovi seminarjev:

1. UZ karotid: indikacije, prednosti, slabosti, načini ocene stenoze (Jug)
2. UZ ven: indikacije, prednosti, slabosti (Jug)
3. UZ aorte: indikacije, prednosti, slabosti, protokoli ponavljanja (Jug)
4. UZ perifernih arterij: indikacije, prednosti, slabosti (Jug)
5. UZ mitralne insuficence: mehanizem mitralne regurgitacije in hemodinamične posledice na srcu, načini kvantifikacije (Prokšelj)
6. UZ mitralne stenoze: mehanizem mitralne stenoze in hemodinamične posledice na srcu, načini kvantifikacije (Prokšelj)
7. UZ aortne stenoze: mehanizem aortne stenoze in hemodinamične posledice na srcu, načini kvantifikacije (Prokšelj)
8. UZ aortne regurgitacije: mehanizem aortne regurgitacije in hemodinamične posledice na srcu, načini kvantifikacije (Prokšelj)
9. Sistolična funkcija levega prekata: načini določanja sistolične funkcije levega prekata (Prokšelj)
10. Diastolična disfunkcija levega prekata: načini določanja diastolične funkcije levega prekata (Jug)
11. Ocena dimenzij srčnih votlin (debelina, širina, prostornina): načini in pasti določanja posameznih dimenzij srčnih votlin (Jug)
12. Ocena funkcije desnega prekata: indikacije, načini ocenjevanja funkcije desnega prekata (Prokšelj)

**Lokacije:**

KOŽB – klinični oddelek za žilne bolezni (seminar, ultrazvočna ambulanta).

Poliklinika, 2. nadstropje, hodnik C – ultrazvočna ambulanta (soba 9).